Elisa Juholin

Elisa Juholin (ent. Ikävalko, s. 3. huhtikuuta 1950 Tampere) on suomalainen valtiotieteiden tohtori, tietokirjailija, Helsingin yliopiston viestinnän dosentti ja Jyväskylän yliopiston kauppakorkeakoulun viestinnän johtamisen dosentti.Elisa Juholin, Elisa Kirja. Viitattu 19.11.2014.

Juholinin erikoisalueita ovat strateginen viestintä ja viestinnän strategiat, työyhteisöviestintä ja johtamisviestintä, organisaatioiden ja median väliset suhteet ja vastuullinen viestintä sekä viestinnän arviointi ja mittaaminen. Hän on toiminut pitkään luennoijana, kouluttajana ja konsulttina ja julkaissut paljon yhteisöviestintään liittyvää ammattikirjallisuutta.

Juholin opiskeli Tampereen yliopistossa ensin dramaturgiaa ja sitten tiedotusoppia ja valmistui 1976. Hän väitteli tohtoriksi Helsingin yliopistossa 1996.Elisa Juholin, Koulukaverit-sivusto. Viitattu 19.11.2014. Vuosina 2001–2004 hän toimi Jyväskylän yliopiston yhteisöviestinnän professorina.Uusia professoreita yhteisöviestintään, sosiaalityöhön ja fysiikkaan , Jyväskylän yliopisto 1.8.2001. Viitattu 14.11.2014.Pöytäkirja 2/2005. Jyväskylän yliopisto, Humanistinen tiedekunta, tiedekuntaneuvosto 8.2.2005. Web Archive 2014. Viitattu 8.2.2026.

Juholin on johtanut Haaga-Helia ammattikorkeakoulun Työyhteisöviestintä 2010 -hanketta ja sen myötä syntyneiden Biblo-verkkopalvelun ja ComBaro-mittariston kehittämistä.Elisa Juholin , Biblo.fi. Viitattu 19.11.2014. Hän selvitti hankkeessa yli 70 suomalaisyrityksen viestintää. Juholinin tutkimuksen mukaan työpaikan viestintä ei saisi olla pelkkää tiedottamista. Viestin saa parhaiten perille, kun se koskettaa ihmisiä ja kun se on pääasiallisesti keskustelua.  Hän on myös ottanut kantaa eri yhtiöiden mediaviestintään, kuten vuonna 2021 Juholin ruoti THL:n ulkoista viestintää. 

Juholin oli Viestinnän eettisen neuvottelukunnan (VEN) puheenjohtaja 2015-2017.ProCom ja Viesti uudistamaan viestintäalan eettistä koodistoa, ProCom 25.03.2015, viitattu 17.4.2015. Hän toimi tiedonjulkistamisen neuvottelukunnan jäsenenä 2003–2006. Hän on ollut myös muun muassa Kunnallisalan kehittämissäätiön tieteellisen neuvottelukunnan jäsen. Juholin on Viestinnän ammattilaiset ProComin kunniajäsen. Hän on saanut ProComin viestinnän elämäntyöpalkinnon vuonna 2016 ja JAT ry:n viestinnän kunniamerkin vuonna 2017 sekä Suomen Leijonan 1. luokan ritarimerkin (2018).

Teoksia
1995: Käytännön tiedottaminen. Yhteisöviestinnän käsikirja.
1996: Mielikuvien maailma (Risto Uimosen kanssa)
1999: Sisäinen viestintä.
1999: Huom! Visuaalisen viestinnän käsikirja (Pekka Loirin kanssa)
2001: Communicare! Viestintä strategiasta käytäntöön.
2003: Mediapeli – anatomia ja keinot. (Heikki Kuutin kanssa)
2008: Viestinnän vallankumous. Löydä uusi työyhteisöviestintä.
2010: Arvioi ja paranna!: Viestinnän mittaamisen opas.
2012: Strategic employee communication. What does a paradigm shift really mean? (Leif Åbergin kanssa)
 2013: Communicare - Kasva viestinnän ammattilaiseksi.
 2017: Communicare - Viestinnän tekijän käsikirja.
 2022: Communicare - Ota viestinnät ilmiöt ja strategiat haltuun 
 2025: Strateginen viestintä 

 Artikkelit 

 2007 Työelämän muutos haastaa työyhteisöviestinnän ajatusmallit, Juholin Elisa, Vol 30 nro 02. 
 2010 Kunnat, viestintä ja media: näkökulmia kuntatutkimuksen ja viestinnän tutkimuksen rajapintoihin, Elisa Juholin, Jarmo Vakkuri, Jari Stenvall
 2023 Navigoiva johtajuusviestintä, Juholin, E., & Rydenfelt, H. 

Lähteet

Luokka:Vuonna 1950 syntyneet
Luokka:Elävät henkilöt
Luokka:Suomalaiset tietokirjailijat
Luokka:Suomalaiset yhteiskuntatieteilijät